‘SVAMITVA’ প্রকল্পে ৬৫ লক্ষ জমির পাট্টা বিলি মোদির

নয়াদিল্লি: ৬৫ লক্ষ জমির পাট্টা (land lease) বা সম্পত্তি কার্ড বিলি প্রধানমন্ত্রী নরেন্দ্র মোদি (Narendra Modi)। শনিবার এক ভার্চুয়ালি কনফারেন্সের মাধ্যমে এই কার্ড বিতরণ করেন প্রধানমন্ত্রী।

পিএমও (PMO) দফতর সূত্রে খবর, কেন্দ্রের স্বমিতভা (SVAMITVA) প্রকল্পের অধীনে এদিন মোদি ১০টি রাজ্য এবং ২টি কেন্দ্রশাসিত অঞ্চলের ২৩০টি জেলার ৫০ হাজারের বেশি গ্রামে সম্পত্তির মালিকদের কাছে ৬৫ লক্ষ সম্পত্তি কার্ড হস্তান্তর করেছেন।

প্রধানমন্ত্রী এদিন মধ্যপ্রদেশের (Madhyapradesh) সিওনি থেকে মনোহর নামে এক সুবিধাভোগীর সঙ্গেও কথা বলেছেন। তিনি এই প্রকল্প থেকে কতটা উপকৃত হয়েছেন, তাও শোনেন প্রধানমন্ত্রী।

আরও পড়ুন: “আমি গরিব…” সঞ্জয়ের এই কথা শুনে কী বলেন বিচারক?

স্বমিতভা (SVAMITVA) প্রকল্প কি?

গ্রাম আবাদি সমীক্ষা। ভূমি পরিমাপের জন্য ড্রোনের সঙ্গে গুগল ম্যাপিংও ব্যবহার করা হবে।

এটি পঞ্চায়েতি রাজ ব্যবস্থার কার্যকারিতা এবং সম্পত্তির নথি সংক্রান্ত রেকর্ড তৈরিকেও উন্নত করতে সাহায্য করবে। এগুলিকে একটি অপরিহার্য ব্যবস্থা হিসাবে দেখা হয়েছিল কারণ ঘূর্ণিঝড় আমফানে প্রচুর নথিপত্র ধ্বংস হয়েছে বহু মানুষের।

এই প্রকল্পটি পঞ্চায়েতি রাজ মন্ত্রকের কেন্দ্রীয় দ্বারা চালু করা হয়েছিল। এই প্রকল্পের মূল লক্ষ্য হল গ্রাম এলাকায় অবস্থিত সমস্ত সম্পত্তির একটি ভূ-স্থানিক রেকর্ড রাখা।

এই নথিগুলি ভবিষ্যতে বিশেষ করে ব্যাঙ্ক ঋণ পেতে সাহায্য করবে।

প্রধানমন্ত্রীর কার্যালয় বলেছে যে এই প্রকল্পটি এক লক্ষ লোককে তাদের মোবাইল ফোনে পাঠানো একটি এসএমএস লিঙ্কের মাধ্যমে তাদের সম্পত্তি কার্ড ডাউনলোড করতে দেবে।

মূলত, গ্রামের বসতজমি ও বাড়ির পরিচয়পত্র এই কার্ডটি। অনেকটাই জমির পাট্টার মতোই কাজ এই কার্ডের। কেন্দ্রের স্বমিতভা প্রকল্পের আওতাতেই এই কার্ড বিলি করছে কেন্দ্র। ইতিমধ্য়ে যার উপভোক্তা হয়েছেল লক্ষ লক্ষ গ্রামীণ নাগরিক। গ্রামীণ ভারতের অর্থনৈতিক প্রবৃদ্ধি বাড়ানোর লক্ষ্যে প্রধানমন্ত্রী SVAMITVA প্রকল্প চালু করেছিলেন।